stanford-oval/wikipedia huggingface dataset:
תיקים באפלה
סקירה

עם תסריטים הסובבים סביב תאוריות קונספירציה על חייזרים ורמה גבוהה של מעורבות ממשלתית, הסדרה "תיקים באפלה" השתמשה באלמנטים שהיו בסדרות קודמות כמו "אזור הדמדומים" וסדרת הפולחן "טווין פיקס", ושילבה בין מספר עלילות מרכזיות שנמשכו יותר מפרק אחד.
תיקים באפלה שילבה המשכיות ואלמנטים של סדרות דרמה המשכיות (כאלה הנמצאים לעיתים קרובות במיני סדרות או באופרות סבון), עם סיפורים עצמאיים שלא דרשו את ידיעת והבנת הצופה בנבכי העלילה הכללית. מעריצי הסדרה ומפיקיה חילקו את סיפורי תיקים באפלה לשתי קטגוריות: "פרקי מיתולוגיה" העוסקים בעלילה המתמשכת בעניין תאוריית הקשר הממשלתית על חיים מחוץ לכדור הארץ, וכן פרקים העומדים בפני עצמם הנקראים לעיתים "פרקי מפלצות" שעסקו ביצורים משונים ובתופעות על טבעיות, שלא בהכרח קשורים ל"פרקי המיתולוגיה".
בתום פתיח הפרקים, הופיע בדרך כלל הכיתוב "The truth is out there" (האמת נמצאת אי-שם), ולפעמים "Trust no one" (אל תאמין לאף אחד / סמוך על אף אחד) ו-"I Want to Believe" (אני רוצה להאמין).
סקירה > פרקי מיתולוגיה

פרקי המיתולוגיה הם הפרקים המרכזיים בעלילה של הסדרה, ואשר בדרך כלל כוללים את פרקי תחילת העונה ואת סופה. פרקים אלה עוסקים בחייזרים וברצונם להתיישב בכדור הארץ וכן בקונספירציה של ארגון "הסינדיקט" אשר נושא ונותן עם החייזרים בסתר. לפי הסדרה, תחל ההתנחלות/ההתיישבות החייזרית ב-22 בדצמבר 2012.
פרקי המיתולוגיה הם:
עונה ראשונה: Pilot, Deep Throat, Fallen Angel, E.B.E., The Erlenmeyer Flask
עונה שנייה: Little Green Men, Sleepless, Duane Barry, Ascension, One Breath, Red Museum, Colony, End Game, Anasazi
עונה שלישית: The Blessing Way, Paper Clip, Nisei, 731, Piper Maru, Apocrypha, Wetwired, Talitha Cumi
עונה רביעית: Herrenvolk, Musings of a Cigarette Smoking Man, Tunguska, Terma, Memento Mori, Tempus Fugit, Max, Zero Sum, Gethsemane
עונה חמישית: Redux, Redux II, Christmas Carol, Emily, Patient X, The Red and the Black, The End
תיקים באפלה: הסרט
עונה שישית: The Beginning, S.R. 819, Two Fathers, One Son, Biogenesis
עונה שביעית: The Sixth Extinction, The Sixth Extinction II: Amor Fati, Sein und Zeit, Closure, En Ami, Requiem
עונה שמינית: Within, Without, Per Manum, This is Not Happening, Deadalive, Three Words, Vienen, Essence, Existence
עונה תשיעית: Nothing Important Happened Today Parts 1&2, Trust No 1, Provenance, Providence, William, The Truth Parts 1&2
עונה עשירית: My Struggle 1, My Struggle 2
סקירה > פרקים עצמאיים

מספר פרקים לאורך העונות אינם עוסקים בעל טבעי אלא בפיתוח היחסים בין הדמויות וכן בחקירות שונות של מאלדר וסקאלי בתחום העל טבעי, באירועים מוזרים המוסברים בצורה מעורפלת, בהצגת שלושת 'האקדוחנים הבודדים' ושל וולטר סקינר, סגן מנהל ה-FBI. גם הפרקים העומדים בפני עצמם עסקו בקנוניות הממשלתיות וחטיפות חייזרים (בעיקר בעונה הראשונה והשישית), וכמה מפלצות שהיו חיוניות ל"פרקי המיתולוגיה" (בעיקר בתחילת עונות השנייה והרביעית).
חידוש הסדרה

עונות 10–11 של הסדרה, בישראל מוכרים גם בשם תיקים באפלה: התחייה, הן עונות המשך לסדרת המקורית, שהסתיימה בשנת 2002. על העונה העשירית הכריזה רשת FOX ב-24 במרץ 2015 והיא כללה שישה פרקים, והעונה ה-11 כוללת עשרה פרקים. העונה העשירית שודרה בארצות הברית ב-24 בינואר 2016 והעונה ה-11 החלה ב-3 בינואר 2018.
דייוויד דוכובני כפוקס מאלדר, סוכן FBI אשר היה אחראי בעבר על תיקי ה-X. כמו בסדרה המקורית, הוא נשאר עיקש באמונתו בתופעות על טבעיות ובקיומם של חיים מחוץ לכדור הארץ.
ג'יליאן אנדרסון כדיינה סקאלי, רופאה וסוכנת FBI אשר עסקה בעבר בתיקי ה-X במטרה לתת תוקף מדעי למקרים שנחקרים.
מיטש פילגי כוולטר סקינר, עוזר מנהל ב-FBI.
ויליאם ב. דייוויס כ"איש המעשן", בכיר לשעבר בארגון ממשלתי, ואויב של מאלדר וסקאלי שפועל על מנת להסתיר את האמת על קיומם של חייזרים ואת תוכניתם להשתקע בכדור הארץ.
אנבת' גיש כמוניקה רייז, סוכנת FBI וחברתם של מאלדר וסקאלי אשר הוקצתה לחקירת תיקי ה-X.
טום בריידווד כמאלווין פרוהיקי, חבר באקדוחנים הבודדים.
ברוס הארדווד כג'ון פיצג'רלד ביירס, חבר באקדוחנים הבודדים.
דין הגלונד כריצ'רד לאנגלי, חבר באקדוחנים הבודדים.
שילה לארקן כמרגרט סקאלי, אמה של דיינה.
ג'ואל מקהייל כטוד אומאלי, כתב חדשות באינטרנט וחברו של מאלדר.
אנט מהנדרו כסווטה, קורבן לחטיפה בידי חייזרים.
רייס דארבי כגיא מאן.
רובי אמל כסוכן מילר.
לורן אמברוז כסוכנת איינשטיין.
איי-סי פטרסון כאדון y.
ברברה הרשי בתפקיד אריקה פרייס.
ראו גם

תיקים באפלה: הסרט
תיקים באפלה: רוצים להאמין
לוגו עונות 10 ו־11
משפחה בהפרעה

| --- | --- |

לוגו הסדרה
 סוגה:  קומדיית מצבים
 יוצרים:  מיטשל הורוויץ רון הווארד (ללא קרדיט)
 שחקנים:  ג'ייסון בייטמן ויל ארנט פורשיה דה רוסי מייקל סרה אלייה שאוקט טוני הייל דייוויד קרוס ג'פרי טמבור רון הווארד (המספר) ג'סיקה וולטר
 פרסים:  פרס אמי לבידור בפריים טיים לבימוי סדרת קומדיה, פרסי איגוד מבקרי הטלוויזיה לסדרה החדשה, Satellite Award for Best Television Series – Musical or Comedy, פרס אמי לתסריט לסדרה קומית, פרס סטלייט לשחקנית הטובה ביותר בסדרה קומית או מוזיקלית, פרסי איגוד מבקרי הטלוויזיה לקומדיה הטובה ביותר, פרסי איגוד מבקרי הטלוויזיה לקומדיה הטובה ביותר, פרס אמי לבידור בפריים טיים לבימוי סדרת קומדיה, פרס אמי לסדרת הקומדיה הטובה ביותר, פרס אמי לבידור בפריים טיים לליהוק לסדרת קומדיה, פרס אמי לתסריט לסדרה קומית, Primetime Emmy Award for Outstanding Single-Camera Picture Editing for a Comedy Series, פרס סטלייט לשחקנית הטובה ביותר בסדרה קומית או מוזיקלית 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  לוס אנג'לס, קליפורניה 
 מספר עונות:  5
 מספר פרקים:  84
 הפקה
 מפיקים בפועל:  רון הווארד, בריאן גרייזר 
 חברת הפקה:  פוקס המאה ה-20 (טלוויזיה), Imagine Entertainment 
 הפצה:  פוקס המאה ה-20 בטלוויזיה, הולו, נטפליקס, דיסני+ 
 טכניקת צילום:  מצלמה יחידה 
 מוזיקה:  דייוויד שוורץ 
 אורך פרק:  21 דקות
 שידור
 רשת שידור:  FOX נטפליקס
 רשת שידור בישראל:  + yes סטאר וורלד אקסטרה הוט הוט 3
 תקופת שידור מקורית:  2 בנובמבר 2003 – 10 בפברואר 2006 (Fox) 2013–2018 (נטפליקס)
 קישורים חיצוניים
 netflix.com/arrested
 דף התוכנית ב-IMDb
 
משפחה בהפרעה (באנגלית: Arrested Development, מילולית: התפתחות עצורה) היא קומדיית מצבים אמריקאית על משפחה שירדה מנכסיה המתפקדת באופן לקוי. הסדרה משתמשת במאפיינים של סדרות דוקומנטריות, כדוגמת מספר יודע-כל (רון הווארד) ותמונות וסרטוני ארכיון.
מאז שהוחל בשידורה ב-2 בנובמבר 2003, זכתה הסדרה בשישה פרסי אמי, בפרס גלובוס הזהב, והפכה לסדרת קאלט בקרב מעריציה. אולם חרף כל השבחים שקיבלה, נאבקו מפיקי הסדרה ברייטינג נמוך מאז שעלתה לאוויר, ורשת FOX החליטה לקצץ את העונה השלישית ל-13 פרקים בלבד (מתוך 22 פרקים של עונה ממוצעת) ולהפסיק את הפקת הסדרה. ארבעת הפרקים האחרונים של העונה השלישית שודרו יחד בספיישל בן שעתיים.
ב-2011 יוצרי הסדרה הודיעו על צילומים של עונה רביעית וחדשה, שכל פרקיה יעלו לצפייה דרך שירותי חברת הסטרימינג נטפליקס. צילומי העונה החלו באוגוסט 2012 וכל 15 פרקיה עלו לנטפליקס ב-26 במאי 2013. עונה חמישית חודשה ועלתה לראשונה ב-29 במאי 2018 וכללה 8 פרקים, וחלקה השני של העונה עלה ב-15 במרץ 2019 וכללה גם היא 8 פרקים.
עלילה

הסדרה מגוללת את סיפורה של משפחת בלות', משפחה עשירה ונהנתנית אך לא מתפקדת. הבלגן מתחיל כאשר אב המשפחה, ג'ורג', נכנס לכלא ובנו מייקל מחליט לקחת את העסק המשפחתי לניהולו. בעוד מייקל מנהל את העסק הוא גם משתדל לתקן את תדמיתה הבעייתית של משפחתו המופרעת.
דמויות > בני משפחת בלות'

מייקל בלות' (ג'ייסון בייטמן) - הבן האמצעי של ג'ורג' ולוסיל, והנורמלי היחיד במשפחה כולה. שואף תמיד "לעשות את הדבר הנכון" ולשמור על המשפחה ביחד, למרות האנוכיות הרבה המאפיינת את בני המשפחה.
לינדזי בלות' פיונקה (פורשיה דה רוסי) - אחותו התאומה של מייקל. מפונקת וחומרנית אשר רואה עצמה כליברלית ונאורה, ומשתמשת רבות ביופייה כדי לקבל את מבוקשה.
ג'ורג' אוסקר "ג'וב" בלות' השני (ויל ארנט) - אחיו הבכור והילדותי של מייקל. קוסם לא-יוצלח ורודף שמלות.
ביירון "באסטר" בלות' (טוני הייל) - האח הצעיר של מייקל. סובל מחוסר יציבות נפשית ונטייה להתקפי פאניקה. קשור מאוד לאימו, לוסיל, ומנסה להתנתק מאחיזתה.
ג'ורג' מייקל ג'וניור (מייקל סרה) - בנו המתבגר של מייקל. דבק באותה צניעות והגינות של אביו, אך חש לחץ מתמיד לעמוד בציפיותיו.
ג'ורג' האב (ג'פרי טמבור) - אב המשפחה, והמקים והמנהל לשעבר של "Bluth Company", חברת נכסי מקרקעין ונדל"ן. איש עסקים ממולח, ערמומי וקשוח. מרבה לבגוד באשתו לוסיל.
לוסיל (ג'סיקה וולטר) - אם המשפחה. מניפולטיבית, חומרנית, שתיינית כרונית, וביקורתית מאוד כלפי כל אחד מבני המשפחה.
טוביאס פיונקה (דייוויד קרוס) - בעלה של לינדזי. פסיכיאטר ואנליסט (שילוב היוצר את הביטוי הבעייתי "Analrapist") שרישיונו נשלל ומאז, מנסה להגשים את חלומו להיות שחקן.
מיי "מייבי" פיונקה (אליה שאוקט) - הבת של לינדזי וטוביאס. נערה מרדנית שהמניע העיקרי להתנהגותה הוא המרד בהוריה.
הערות שוליים

↑  "New 'Arrested Development' episodes to debut all at once on Netflix".
| פרס אמי לבידור בפריים טיים לסדרת הקומדיה הטובה ביותר |
| --- | --- | --- |
| 1954–1960 | המופע של רד סקלטון (1952) • לוסי אהובתי (1953) • לוסי אהובתי (1954) • פנו מקום לאבא (1955) • המופע של פיל סילברס (1956) • המופע של פיל סילברס (1957) • המופע של פיל סילברס (1958) • התוכנית של ג'ק בני (1959) • הרט קרני (1960) |  |
| 1961–1980 | התוכנית של ג'ק בני (1961) • המופע של בוב ניוהרט (1962) • המופע של דיק ואן דייק (1963) • המופע של דיק ואן דייק (1964) • המופע של דיק ואן דייק (1965) • המופע של דיק ואן דייק (1966) • הקופים (1967) • תהיה חכם (1968) • תהיה חכם (1969) • העולם שלי וברוכים הבאים (1970) • הכל נשאר במשפחה (1971) • הכל נשאר במשפחה (1972) • הכל נשאר במשפחה (1973) • מ.א.ש (1974) • המופע של מרי טיילר מור (1975) • המופע של מרי טיילר מור (1976) • המופע של מרי טיילר מור (1977) • הכל נשאר במשפחה (1978) • טקסי (1979) • טקסי (1980) |  |
| 1981–2000 | טקסי (1981) • בארני מילר (1982) • חופשי על הבר (1983) • חופשי על הבר (1984) • משפחת קוסבי (1985) • בנות הזהב (1986) • בנות הזהב (1987) • שנות הקסם (1988) • חופשי על הבר (1989) • מרפי בראון (1990) • חופשי על הבר (1991) • מרפי בראון (1992) • סיינפלד (1993) • פרייז'ר (1994) • פרייז'ר (1995) • פרייז'ר (1996) • פרייז'ר (1997) • פרייז'ר (1998) • אלי מקביל (1999) • ויל וגרייס (2000) |  |
| 2001–2020 | סקס והעיר הגדולה (2001) • חברים (2002) • כולם אוהבים את ריימונד (2003) • משפחה בהפרעה (2004) • כולם אוהבים את ריימונד (2005) • המשרד (2006) • רוק 30 (2007) • רוק 30 (2008) • רוק 30 (2009) • משפחה מודרנית (2010) • משפחה מודרנית (2011) • משפחה מודרנית (2012) • משפחה מודרנית (2013) • משפחה מודרנית (2014) • ויפ (2015) • ויפ (2016) • ויפ (2017) • גברת מייזל המופלאה (2018) • פליבג (2019) • שיט'ס קריק (2020) |  |
| 2021–היום | טד לאסו (2021) • טד לאסו (2022) • הדוב (2023) ‏•‏‏ Hacks‏ (2024) |  |
| --- | --- |
בקרת זהויות :  NLI: 987009950573605171  GND: 1162206640  LCCN: no2005117036  VIAF: 184545297   WorldCat (עם VIAF): 184545297
פליבג

| --- | --- |

כרזת הסדרה
 סוגה:  דרמה קומית
 יוצרים:  פיבי וולר-ברידג' שאן קליפורד אוליביה קולמן
 כותבים:  פיבי וולר-ברידג'
 שחקנים:  פיבי וולר-ברידג'
 פרסים:  פרס אמי לסדרת הקומדיה הטובה ביותר, Satellite Award for Best Actress – Television Series Musical or Comedy, Satellite Award for Best Television Series – Musical or Comedy, פרס סטלייט לשחקנית המשנה הטובה ביותר במיני סדרה או סרט לטלוויזיה, פרס גלובוס הזהב לסדרת הקומדיה או הסדרה המוזיקלית הטובה ביותר, פרס גלובוס הזהב לשחקנית הטובה ביותר בסדרת קומדיה או סדרה מוזיקלית, Primetime Emmy Award for Outstanding Single-Camera Picture Editing for a Comedy Series, פרס אמי לשחקנית הטובה ביותר בסדרה קומית, פרס אמי לתסריט לסדרה קומית, פרס אמי לבידור בפריים טיים לליהוק לסדרת קומדיה, פרס אמי לבידור בפריים טיים לבימוי סדרת קומדיה, פרס האקדמיה הבריטית לטלוויזיה להופעת הקומדיה הטובה ביותר של אישה, Chortle Awards 
 פסקול:  איזובל וולר-ברידג'
 ארץ מקור:  הממלכה המאוחדת הממלכה המאוחדת
 שפות:  אנגלית 
 מקום התרחשות:  לונדון 
 מספר עונות:  2
 מספר פרקים:  12
 הפקה
 הפצה:  BBC 
 אורך פרק:  23–28 דקות
 שידור
 רשת שידור:  BBC Three
 תקופת שידור מקורית:  21 ביולי 2016 – 8 באפריל 2019
 קישורים חיצוניים
 אתר רשמי
 דף התוכנית ב-IMDb
 
הנשים מאחורי ההצגה "פליבג" בפסטיבל הפרינג' של אדינבורו ב-2013. פיבי וולר-ברידג' במרכז
פליבג (באנגלית: Fleabag) היא סדרת דרמה קומית המתרחשת בלונדון. הסדרה הופקה במקור על ידי Two Brothers Pictures עבור הערוץ הדיגיטלי BBC Three, בהפקה משותפת עם Amazon Studios. יוצרת הסדרה פיבי וולר-ברידג' כתבה ומככבת בתפקיד הראשי, בדמות פליבג, צעירה זועמת מבולבלת ובעלת תיאבון מיני החיה בלונדון. לצדה מככבות שאן קליפורד ואוליביה קולמן. התוכנית ידועה בכך שהיא "שוברת את הקיר הרביעי", כשהדמות הראשית מדברת אל המצלמה.
שידור הבכורה של הסדרה היה ב-21 ביולי 2016. סיומה הוא הפרק האחרון של העונה השנייה ששודר ב-8 באפריל 2019. בין הפרסים שהוענקו לסדרה, זכתה וולר-ברידג' בפרס באפט"א לטלוויזיה להופעה הקומית הנשית הטובה ביותר ב-2017. העונה השנייה הייתה מועמדת בשש קטגוריות של פרס אמי לבידור בפריים טיים, בהם פרס אמי לסדרת הקומדיה הטובה ביותר, ומועמדויות על המשחק לוולר-ברידג', קליפורד וקולמן. העונה השנייה זכתה בפרס גלובוס הזהב לסדרה הקומית הטובה ביותר, וולר-ברידג' זכתה בפרס השחקנית הטובה ביותר בסדרה קומית.
רקע

הסדרה היא עיבוד לטלוויזיה מהצגת יחיד באותו שם של וולר-ברידג' שהוצג בפסטיבל הפרינג' של אדינבורו בשנת 2013, וזכה בפרס הפסטיבל (Fringe First Award). הרעיון לדמות של פליבג קיבלה וולר-ברידג' מחבר שנתן לה משימה ליצור קטע של עשר דקות לערב של סיפורי סטנד-אפ.
צוות השחקנים

פיבי וולר-ברידג' – פליבג, אישה צעירה החיה בלונדון
שאן קליפורד – קלייר, אחותה של פליבג
אוליביה קולמן – הסנדקית של פליבג, שנמצאת במערכת יחסים עם אביה של פליבג
ביל פטרסון – אביה של פליבג
ברט גלמן – מרטין, בעלה של קלייר
יו סקינר – הארי, חבר לשעבר של פליבג
יו דניס – מנהל הבנק, שממנו פליבג מבקשת הלוואה
בן אולדרידג' – Arsehole Guy, מושא אהבה של פליבג
ג'יימי דמטריו –באס רודנט, מושא אהבה של פליבג
ג'ני ריינספורד – בו, החברה הטובה המנוחה של פליבג
אנדרו סקוט – הכומר, שבו פליבג מתאהבת (עונה שנייה)
פיונה שו – הפסיכולוגית של פליבג (עונה שנייה)
קריסטין סקוט-תומאס – בלינדה, אשת עסקים מצליחה, אותה פוגשת פליבג בטקס הענקת פרסים שמנחה קלייר (עונה שנייה)
אנגוס אימרי – ג'ייק, בנו בן העשרה של מרטין
כריסטיאן הילבורג – קלייר (Klare), פיני שותף לעסקים של קלייר, ומושא אהבתה (עונה שנייה)
ג'ו מרטין – פאם, עובדת בכנסייה של הכומר (עונה שנייה)
פרקים

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 6 | 6 | 21 ביולי 2016 | 25 באוגוסט 2016 |
|  | 2 | 6 | 6 | 4 במרץ 2019 | 8 באפריל 2019 |
מוזיקה

את המוזיקה לעונה הראשונה של הסדרה הלחינה איזבל וולר-ברידג', אחותה של פיבי.
סקס והעיר הגדולה

ערך זה עוסק בסדרת טלוויזיה. אם התכוונתם לסרט באותו שם, ראו .
| --- | --- |

פתיח הסדרה
 מבוסס על:  Sex and the City 
 סוגה:  דרמה קומית
 יוצרים:  דארן סטאר
 שחקנים:  שרה ג'סיקה פרקר   קריסטין דייוויס   סינת'יה ניקסון   קים קטרל
 פרסים:  פרס גלובוס הזהב לסדרת הקומדיה או הסדרה המוזיקלית הטובה ביותר 
 פסקול:  Sex and the City: Music from the HBO Series 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  6
 מספר פרקים:  94
 תוכנית המשך:  פשוט ככה
 הפקה
 מפיקים בפועל:  מייקל פטריק קינג 
 חברת הפקה:  HBO Entertainment 
 הפצה:  הולו, HBO Max 
 טכניקת צילום:  מצלמה יחידה 
 מוזיקה:  Bob Boykin 
 אורך פרק:  30 דקות
 שידור
 רשת שידור:  HBO
 רשת שידור בישראל:  ערוץ 2 (רשת)
 תקופת שידור מקורית:  6 ביוני 1998 – 22 בפברואר 2004
 תקופת שידור בישראל:  8 בנובמבר 1999 – 29 במרץ 2004
 קישורים חיצוניים
 אתר רשמי
 דף התוכנית ב-IMDb
 
סקס והעיר הגדולה (באנגלית: Sex and the City) היא סדרת טלוויזיה אמריקאית שמתבססת על ספר בעל שם זהה, אשר נכתב על ידי קנדיס בושנל. הסדרה הופקה עבור רשת הכבלים HBO משנת 1998 עד 2004. הסדרה עוסקת בחייהן של ארבע חברות רווקות בניו יורק. שלוש מתוכן, קארי בראדשו, מירנדה הובס ושארלוט יורק, שבשנות השלושים לחייהן, והרביעית, סמנתה ג'ונס, בשנות הארבעים לחייה. הסדרה עסקה לפרקים בנושאים חברתיים אקטואליים, כמו מעמד האישה, מעמד הקהילה הגאה, מחלת הסרטן ועוד. הסדרה זכתה להצלחה גדולה בארצות הברית ואף במספר רב של מדינות ברחבי העולם. כ-10 מיליון איש צפו בפרק הסיום בארצות הברית. שם הסדרה, "סקס והעיר הגדולה", הוא בהתאם גם שמו של הטור השבועי אותו כותבת הדמות הראשית, קארי לעיתון ה"ניו יורק סטאר".
בישראל הסדרה שודרה בערוץ 2 במסגרת הזכיינית "רשת"; שני הפרקים הראשונים הוקרנו ב-8 בנובמבר 1999, והפרק האחרון ב-29 במרץ 2004.
שידור צפייה מקורי של הסדרה

עונה 1: פרקים 1–12 (12 פרקים). החלה ב-6 ביוני 1998 והסתיימה ב-23 באוגוסט 1998
עונה 2: פרקים 13–30 (18 פרקים). החלה ב-6 ביוני 1999 והסתיימה ב-3 באוקטובר 1999
עונה 3: פרקים 31–48 (18 פרקים). החלה ב-4 ביוני 2000 והסתיימה ב-15 באוקטובר 2000
עונה 4: פרקים 49–66 (18 פרקים). החלה ב-3 ביוני 2001 והסתיימה ב-20 בפברואר 2002
עונה 5: פרקים 67–75 (8 פרקים). החלה ב-21 ביולי 2002 והסתיימה ב-8 בספטמבר 2002
עונה 6: פרקים 75–94 (20 פרקים). החלה ב-22 ביוני 2003 והסתיימה ב-22 בפברואר 2004
דמויות ראשיות

קארי בראדשו (שרה ג'סיקה פרקר) היא בעצם הדמות הראשית - "הקול של הסדרה" כיוון שהיא מקריינת בכל פרק. כל פרק סובב סביב המחשבות וההרגשות שלה בזמן שהיא כותבת את הטור השבועי שלה, "סקס והעיר". קארי ידועה בחוש האופנה המיוחד שלה ואפשר למצוא אותה משלבת סגנונות שונים של לבוש. בנוסף, בולטת בסדרה האהבה הגדולה שלה לנעליים ולמעצבים כגון מנולו בלאניק, ג'ימי צ'ו ועוד. מאוחר יותר בסדרה, כל המאמרים שלה נאספים לספר והיא מתחילה לקבל משימות מעיתונים נחשבים יותר כגון ווג וה- ניו יורק מגזין. קארי מאוד גאה בדירה בה היא גרה, דירת שני חדרים, בצד הצפון מזרחי של העיר, אותה היא קונה בסופו של דבר ונשארת לגור בה לאורך כל הסדרה. לקארי יש אהבה גדולה בסדרה בשם "ביג" (כריס נות'), איתו היא חווה עליות ומורדות רבים.
שארלוט יורק (קריסטין דייוויס) היא הדמות השמרנית והמסורתית ביותר מכל ארבע החברות. היא מייחסת חשיבות רבה לאהבה כרגש רומנטי ומחכה לאביר על הסוס הלבן. למרות האופן בו היא מצטיירת כשמרנית, בעבר היא הפתיעה את חברותיה כאשר דיברה "דיבורים מלוכלכים" והציגה גישה פתוחה לגבי מין. היא ויתרה על הקריירה שלה לאחר נישואיה הראשונים, עברה גירושים, וקיבלה דירה יוקרתית בשדרת פארק כחלק מהסכם הגירושים. בסופו של דבר היא מוצאת אהבה עם עורך הדין הגרוש שלה, הארי גולדנבלט, וממירה את דתה ליהדות. לאחר ניסיונות כושלים להיכנס להיריון, בסוף הסדרה מתברר שבקרוב הזוג יאמץ ילדה, דבר לו חיכתה שרלוט זמן רב.
מירנדה הובס (סינת'יה ניקסון) היא עורכת דין בעלת השקפת עולם צינית למדי לגבי מערכות יחסים וגברים. היא בוגרת של אוניברסיטת הרווארד, במקור מפילדלפיה. בסדרה, היא חברתה הטובה ביותר של קארי ומייצגת את קול ההיגיון. לאחר הולדת בנה, בריידי הובס, היא מתחילה לאזן בין הקריירה שלה כעורכת דין לבין היותה אם חד-הורית. היא הראשונה מבין הארבע שקונה דירה (באפר וסט סייד: הצד המערבי העליון של מנהטן). מאוחר יותר מתאהבת באבי בנה סטיב, ויחד הם קונים בית בברוקלין.
סמנתה ג'ונס (קים קטרל) היא המבוגרת ביותר בקבוצה. היא אשת יחסי ציבור עצמאית אשר נמנעת מלחוש רגשות כלפי גברים בכל מחיר, בזמן שהיא מספקת כל תשוקה אפשרית שלה ומסרבת להתאהב. בעונה ה-3 היא עוברת מהדירה שלה בצפון מזרח העיר ללופט יוקרתי. במהלך הסדרה היא אומנם חווה מערכות יחסים, אך בדרך כלל הן פחות מוצלחות ממערכות היחסים של חברותיה. בסוף הסדרה, בכל אופן, היא מכירה גבר צעיר ושניהם מתאהבים.
סרטי הקולנוע והסדרה

במאי 2008 יצא הסרט "סקס והעיר הגדולה" המהווה המשך לסדרה, ובו כיכבו השחקניות והשחקנים המקוריים. עלילת הסרט מתרחשת כארבע שנים לאחר עלילת הסדרה.
באוגוסט 2009 החלו צילומים לסרט המשך והסרט יצא לאקרנים באירופה ב-24 במאי 2010. בשנת 2021 עלתה העונה הראשונה של סדרת ההמשך "פשוט ככה", ללא קים קטרל. בשנת 2022, עלתה העונה השנייה.
הערות שוליים

↑  גלית. סקס וחדרה עילית(הקישור אינו פעיל, 11.3.2021). נענע אונליין, 9 בנובמבר 1999.
↑  דובי קננגיסר. אלוהים אישי קטן. האייל הקורא, 9 בנובמבר 1999.
↑  רוני קורן-דינר, 19.3% רייטינג לפרק האחרון של "סקס והעיר הגדולה" - שיא של שלוש שנים, באתר TheMarker‏, 30 במרץ 2004
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |
| --- | --- |
בקרת זהויות :  NLI: 987007365079305171  BnF: cb144564480 (data)  GND: 4702729-0  LCCN: no00044326  MusicBrainz release group: 26024357-3f76-31de-9217-722f1b315b1f  MusicBrainz: bf14f2a9-9915-4ad6-ab68-c97211ed8844  VIAF: 190456328   WorldCat (עם VIAF): 190456328
אסף לנגלבן

אסף יהודה לנגלבן (נולד ב-14 בפברואר 1975) הוא ראש המועצה האזורית הגליל העליון הנבחר.
ביוגרפיה

הוא נולד בארגנטינה בעת שהוריו, מיכאל ולאה לנגלבן, שהו שם בשליחות מטעם תנועת בני עקיבא. בשנת 1975, כשהיה בן חצי שנה, חזרה המשפחה לישראל והתיישבה במושב בני דרום, שם גדל.
לנגלבן למד בבית הספר היסודי ובחטיבת הביניים בקבוצת יבנה, ובהמשך בישיבת אור עציון.
בשנת 1994 התגייס לצה"ל ושירת בחטיבה 188 כמפקד פלוגה וכסגן מפקד גדוד 53, בהמשך שירת כקצין מבצעים בהגיס הצפוני, והוא בוגר קורס מג"דים בצה"ל.
בשנת 2006, לאחר מלחמת לבנון השנייה, עבר להתגורר בכפר סאלד. בשנת 2010 שוחרר מצה"ל.
בין השנים 2010–2020 שימש קב"ט המועצה האזורית הגליל העליון, ובין השנים 2013–2023 כיהן כמנהל האגף המוניציפלי במועצה. במקביל, בשנים 2018–2023, שימש כיו"ר מנהלת הנחלים והשטחים הפתוחים באצבע הגליל – גוף שיתוף פעולה בין רשויות מקומיות, משרדי ממשלה וגורמים ציבוריים נוספים. בנוסף, מכהן כיו"ר קיבוץ כפר סאלד. וחבר דירקטוריון של מכינת הגליל העליון וחברת "קולחי גליל עליון בע"מ".
לקראת הבחירות לרשויות המקומיות בישראל שהיו מתוכננות להתקיים ב-2023, עזב לנגלבן את תפקידו כמנהל האגף המוניציפלי במועצה האזורית הגליל העליון מתוך כוונה להתמודד על תפקיד ראש המועצה, אך לבסוף לא הגיש את מועמדותו. לאחר דחיית הבחירות בשל מלחמת חרבות ברזל, הן נערכו ב-18 בפברואר 2025. בהן התמודד מול יוסי שמעוני, אורית דגני וניסן זאבי. בסיבוב הראשון קיבל 27.99% מהקולות והעפיל לסיבוב השני מול ניסן זאבי, שקיבל 34.23%. בסיבוב השני גבר על זאבי ברוב של 55.73%, ונבחר לראשות המועצה.
השכלה וחיים אישיים

לנגלבן בעל תואר ראשון בסוציולוגיה והיסטוריה של המזרח התיכון מאוניברסיטת בר-אילן ותואר שני במדעי החברה מאוניברסיטת חיפה. כמו כן, הוא בוגר קורס דירקטורים של השלטון המקומי.
היה נשוי לליאת דור שלישי למייסדי כפר סאלד, עד לפטירתה מסרטן השד בשנת 2023. אב לשניים ומתגורר בכפר סאלד.
הערות שוליים

1 2  נחמן גלבוע, מי יעפיל לראשות הגליל?, באתר כנס מדיה, ‏24 בדצמבר 2024
↑  אורי שמיר, השר הנדל ביקר בגליל העליון, ‏17 בדצמבר 2021
↑  פוסט בדף הפייסבוק של אסף לנגלבן.
↑  אורי שמיר, האתגר החדש של קב”ט מוא”ז הגליל העליון לשעבר, ‏12 בדצמבר 2024
↑  יוסי וקנין, אסף לנגלבן מכפר סאלד יתמודד על ראשות המועצה האזורית הגליל העליון, באתר mynet‏ קיבוץ, 23 ביוני 2023
↑  עדכון משרד הפנים – תוצאות סופיות בבחירות המקומיות ביישובי הצפון שנדחו בעקבות מלחמת חרבות ברזל, באתר gov.il
↑  הבחירות לרשויות המקומיות הושלמו בהצלחה - מערכת הבחירות הארוכה ביותר בישראל הגיעה לסיומה, באתר gov.il
↑  אסף לנגלבן נבחר לראשות גליל עליון, באתר התנועה הקיבוצית, ‏6 במרץ 2025
המופע של לארי סנדרס

| --- | --- |

 סוגה:  קומדיה, סאטירה, אירוח
 יוצרים:  דניס קליין וגארי שנדלינג
 שחקנים:  גארי שנדלינג, ריפ טורן, פני ג'ונסון ג'רלד, ג'פרי טמבור
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  89 
 הפקה
 מפיקים בפועל:  גארי שנדלינג, פול סימס, פטר טולן, פרד ברון, בראד גריי 
 חברת הפקה:  HBO
 הפצה:  קולומביה טריסטאר טלוויז'ן, הולו, HBO Max 
 טכניקת צילום:  מערך מרובה מצלמות 
 מוזיקה:  פרנק פיצפטריק 
 אורך פרק:  30 דקות
 שידור
 רשת שידור:  HBO
 רשת שידור בישראל:  ערוץ 3   ערוץ ביפ
 תקופת שידור מקורית:  15 באוגוסט 1992 – 31 במאי 1998
 קישורים חיצוניים
 דף התוכנית ב-IMDb
 
המופע של לארי סנדרס היא קומדיית מצבים סאטירית ששודרה במקור בשנים 1992–1998 ברשת השידור האמריקנית HBO. הסדרה עסקה באחורי הקלעים של תוכנית אירוח, צוות ההפקה שלה ובעיקר במנחה שלה, לארי סנדרס שגולם על ידי הקומיקאי גארי שנדלינג. ההשראה לתוכנית נבעה בחלקה מהשתתפותו של שנדלינג כמנחה אורח ב"תוכנית הלילה". בישראל הסדרה שודרה בערוץ 3 ובערוץ ביפ.
במרכז התוכנית עמדו הבעיות ומערכות היחסים של מנחה תוכנית האירוח, צוות התוכנית ואורחיה. חלקים רבים בסדרה היו מבוססים על תוכניות כמו "לייט שואו עם דייוויד לטרמן", "תוכנית הלילה" (בהנחיית ג'וני קרסון וגם בהנחיית ג'יי לנו) ו"המופע של ארסיניו הול", אם כי היבטים רבים היו מופרזים.
בערוץ 3 הופקה סדרה ישראלית עם רעיון דומה, בשם "שתוק שואו".